СИСТЕМА ЗА ПРОВЕЖДАНЕ НА МОНИТОРИНГ НА ВИСОКИТЕ КОНСЕРВАЦИОННИ СТОЙНОСТИ НА ТЕРИТОРИЯТА УПРАВЛЯВАНА ОТ 
ТП „ДЛС ДУНАВ“
Системата за мониторинг на Високите консервационни стойности (ВКС) проследява и обобщава промените в състоянието на ВКС в горите управлявани от ТП ДЛС Дунав в дългосрочен план. Това се осъществява чрез систематизирани дългосрочни наблюдения на установените ВКС, които включват събиране, обработка, и съхранение на данни от една страна и от друга чрез системата си за оценка и анализ на въздействията върху ВКС, състоянието им и мерките, които се предприемат за тяхното поддържане и подобряване. Провеждането на мониторинг е основен инструмент при взимане на управленски решения, имащи отношение към управлението на ВКС на територията на ТП ДЛС Дунав като заедно с това обслужва нуждите от информация на възможно най-широк кръг ползватели.
В доклада за ВКС са включени препоръки и указания за мониторинг за всяка категория и елемент ВКС, установена на територията на ТП ДЛС Дунав.
Настоящата система за мониторинг допълва указанията в докладите за ВКС с конкретни насоки за обхвата и периодичността на мониторинга на отделните ВКС категории и елементи, както и за начина на докладване на резултатите от наблюденията.

[bookmark: _Toc80882419][bookmark: _Toc471390294]МОНИТОРИНГ НА ВКС 1. РАЗНООБРАЗИЕ ОТ ВИДОВЕ. КОНЦЕНТРАЦИИ НА БИОЛОГИЧНО РАЗНООБРАЗИЕ ВКЛ. ЕНДЕМИЧНИ, РЕДКИ, ЗАЩИТЕНИ И ЗАСТРАШЕНИ ОТ ИЗЧЕЗВАНЕ ВИДОВЕ, С ГЛОБАЛНО, РЕГИОНАЛНО ИЛИ НАЦИОНАЛНО ЗНАЧЕНИЕ

[bookmark: _Toc95123253][bookmark: _Toc80882420]МОНИТОРИНГ НА ВКС 1.1. ЗАЩИТЕНИ ТЕРИТОРИИ
Мониторингът в защитените територии и зони (ВКС 1.1) се организира и прилага от компетентните държавни органи, които по презумпция трябва да информират ТП ДЛС Дунав за необходимостта от промяна или адаптация на горскостопанските практики.
Във връзка с мониторинга на ВКС 1.1, за защитените територии/зони на територията си ТП ДЛС Дунав:
1) Следи за изпълнение на ограниченията и режимите, посочени в заповедите за обявяването и/или плановете за управление на защитените територии/зони, при провеждане на горскостопанските дейности.
2) Провежда консултации с РИОСВ или проверява на интернет страницата им за новосъздадени защитени територии и/или зони и за ограничения, посочени в заповедите за обявяването им и плановете им за управление. При консултациите се проверява и за нови планове за управление на съществуващите защитени територии/зони, и/или промени в действащите планове и режимите за управление.
Обхват: т.1) Всички насаждения с ВКС 1.1; т.2) Новосъздадени защитени територии и/или зони на територията на ТП ДЛС Дунав. Нови планове за управление на съществуващи защитени територии и/или зони, и/или промени в действащите планове и режимите за управление.
Периодичност: т.1) Постоянен мониторинг; т.2) На всеки 3 месеца.
Докладване: т.1) Документират се установени неизпълнения на ограничения и режими на защитените територии/зони при горскостопанските дейности на ТП ДЛС Дунав; съхраняват се констативни протоколи от проверките на РИОСВ; т.2) Документират се установени промени във територията на ВКС 1 и режимите на управление.

[bookmark: _Toc80882423][bookmark: _Toc80882424]МОНИТОРИНГ НА ВКС 1.2 ЗАСТРАШЕНИ, ИЗЧЕЗВАЩИ И ЕНДЕМИЧНИ ВИДОВЕ, И ВКС 1.3. КРИТИЧНИ КОНЦЕНТРАЦИИ НА ВИДОВЕ
За мониторинг на популациите на видовете от Приложение 1 и Приложение 2 от националното ръководство, които са установени на територията на ТП ДЛС Дунав, се прилагат процедурите за мониторинг от доклада за ВКС. Когато са установени конкретни местообитания на видовете (отдели и подотдели) се провежда мониторинг във всяко едно от тях съгласно предписаната в доклада периодичност. В случай, че отделите/подотделите с установени находища/местообитания на даден вид са повече от 5, мониторингът може да се провежда на извадков принцип, като всяко едно от местообитанията трябва да бъде обект на мониторинг поне веднъж на 5 години.
Обхват: Всички видове с ВКС 1.2 и ВКС 1.3.
Периодичност: Съгласно процедурите за мониторинг в доклада за ВКС.
Докладване: За всяко теренно наблюдение се попълва формуляра за мониторинг на видовете от ВКС 1.2 / ВКС 1.3.

[bookmark: _Toc471390298][bookmark: _Toc45425020]МОНИТОРИНГ НА ВКС 2. ЕКОСИСТЕМИ И МОЗАЙКИ ОТ ЕКОСИСТЕМИ НА НИВО ЛАНДШАФТ. НЕПОКЪТНАТИ ГОРСКИ ЛАНДШАФТИ ГОЛЕМИ ЕКОСИСТЕМИ НА НИВО ЛАНДШАФТ И МОЗАЙКИ ОТ ЕКОСИСТЕМИ С ГЛОБАЛНО, РЕГИОНАЛНО ИЛИ НАЦИОНАЛНО ЗНАЧЕНИЕ, В КОИТО СЪЩЕСТВУВАТ ЖИЗНЕНИ ПОПУЛАЦИИ НА ПОВЕЧЕТО ЕСТЕСТВЕНО СРЕЩАЩИ СЕ ВИДОВЕ В ЕСТЕСТВЕНИТЕ ИМ МОДЕЛИ НА РАЗПРОСТРАНЕНИЕ И ОБИЛИЕ
За горските територии, представляващи ВКС 2, се провежда документална проверка на промените на параметрите естественост, фрагментираност и лесистост за период от 5 години:
1) Естественост: Документират се промените в площите залесени с неместни дървесни видове;
2) Фрагментираност и лесистост: Документират се промените в площта на:
а) Незалесените територии (напр. в следствие на залесяване и самозалесяване, увеличаване на незалесените площи след едромащабни природни нарушения);
б) Ново строителство на инфраструктурни обекти (строителство на трайни горски пътища и публична пътна инфраструктура, електро и газопреносна инфраструктура, др.).
Обхват: Всички горски територии с ВКС 2
Периодичност: През 5 години
Докладване: Документират се промените по точки 1) и 2).



МОНИТОРИНГ НА ВКС 3. ЕКОСИСТЕМИ И МЕСТООБИТАНИЯ. РЕДКИ, ЗАЩИТЕНИ ЗАСТРАШЕНИ ОТ ИЗЧЕЗВАНЕ ЕКОСИСТЕМИ ИЛИ РЕФУГИИ
При отсъствие на едроплощни природни нарушения и интензивни сечи видовият състав и структурата на естествените горски екосистеми (вкл. ВКС 3), се променят бавно в съответствие с естествената им динамика. В такива насаждения е необходимо да се провежда основно мониторинг на здравословното състояние и наличието на антропогенни заплахи като незаконна сеч и паша. Наблюдението на тези параметри е част от постоянния мониторинг, прилаган от теренния персонал на ГСЕ.
Едроплощните природни нарушения (напр. ветровал, снеголом, пожар, каламитет и т.н.), възобновителните сечи или други антропогенни въздействия (напр. незаконни сечи, незаконно заселване, незаконна паша, промишлени замърсявания, въздействия от инфраструктурни обекти в близост и др.) променят значително структурата на насажденията и са предпоставка за значими промени във видовия състав. За проследяване и контрол на такива промени се провежда периодичен мониторинг във всички насаждения с ВКС 3, които са засегнати от едроплощни природни нарушения, антропогенни въздействия или в които са проведени възобновителни сечи.
Обхват: Всички насаждения с ВКС 3, в които са: 1) проведени възобновителни сечи, 2) проведени санитарни/принудителни сечи, при които се отварят възобновителни пространства по-големи от 0.1 ха или установени едроплощни нарушения (вкл. ГФС); 3) за всички насаждения с ВКС 3 (в т.ч. ГФС), като част общия мониторинг на горските територии, се извършва постоянен мониторинг на здравословното състояние на насажденията и наличието на антропогенни нарушения (напр. незаконни сечи, незаконно заселване, незаконна паша, промишлени замърсявания, въздействия от инфраструктурни обекти в близост и др.), като се съставят съответните сигнални листове/констативни протоколи. 
Периодичност: За т. 1) и т. 2) не по-малко от 2 теренни наблюдения за период от 5 години след приключване на съответната сеч и освидетелстване на сечището, или възникване на едроплощното нарушение. За т. 3) постоянен мониторинг.
Докладване: При всяко теренно наблюдение по т.1) и т.2) се попълва формуляра за мониторинг на ВКС 3. В насаждения с установени негативни промени в здравословното състояние и/или антропогенни нарушения (за които са издадени сигнални листове/констативни протоколи) също се попълва формуляра за мониторинг на ВКС 3. Ако негативни промени в здравословното състояние и/или антропогенни нарушения за установени за няколко съседни подотдела се допуска попълването на един формуляр за мониторинг на ВКС 3.

МОНИТОРИНГ НА ВКС 4. ЕКОСИСТЕМНИ УСЛУГИ ОТ КРИТИЧНО ЗНАЧЕНИЕ. ОСНОВНИ ЕКОСИСТЕМНИ УСЛУГИ ОТ КРИТИЧНО (НЕЗАМЕНИМО) ЗНАЧЕНИЕ В ОПРЕДЕЛЕНИ СИТУАЦИИ ВКЛ. ОПАЗВАНЕ НА ВОДОСБОРИ И КОНТРОЛ НА ЕРОЗИЯТА НА УЯЗВИМИ ПОЧВИ И СКЛОНОВЕ

МОНИТОРИНГ НА ВКС 4.1. ГОРИ – ЕДИНСТВЕНИ ИЗТОЧНИЦИ НА ПИТЕЙНА ВОДА
Мониторингът на ВКС 4.1 включва, но не се ограничава до:
1) Консултации със съответните РИОСВ, басейнова дирекция и водностопански фирми за територията на ТП ДЛС Дунав относно управлението на санитарно- охранителните зони 1 и 2 на източници за питейно-битово водоснабдяване, определени по реда на Наредба 3 от 2002 г., и мониторинг на получените жалби и сигнали, свързани с управлението на горски територии с ВКС 4.1 и/или негативни въздействия на горскостопанските дейности върху регламентираните водоизточници на питейна вода.
2) За неофициално регламентирани водоизточници (чешми, частни каптажи за водоснабдяване и др.) се провеждат консултации със засегнатите и заинтересовани лица (собственици, ползватели, туристически дружества, и др.), или чрез мониторинг на получените жалби и сигнали, свързани с управлението на горски територии с ВКС 4.1 или проблеми с водоизточниците.
Обхват: Всички горски територии с ВКС 4.1
Периодичност: 1) Ежегодно; 2) Постоянен мониторинг на получените жалби/сигнали и обратна връзка от заинтересованите страни.
Докладване: Документира се събраната информация по точки 1) и 2).

[bookmark: _Toc45425040][bookmark: _Toc77398991][bookmark: _Toc80882429]МОНИТОРИНГ НА ВКС 4.2. ГОРИ С РЕШАВАЩО ЗНАЧЕНИЕ ЗА РЕГУЛИРАНЕ НА ВОДНИЯ ОТТОК ВЪВ ВОДОСБОРИТЕ
Мониторингът на ВКС 4.2 включва, но не се ограничава до консултации със съответните РИОСВ, басейнова дирекция и водностопански фирми (ВиК дружества) за територията на ТП ДЛС Дунав относно управлението на териториите от ВКС 4.2, и мониторинг чрез проверка на терен на получените жалби и сигнали, свързани с управлението на горски територии с ВКС 4.2 и/или негативни въздействия на горскостопанските дейности върху водните течения и водните тела, включително язовири, чието основно предназначение е за питейни нужди.
Обхват: Всички горски територии с ВКС 4.2
Периодичност: Ежегодно
Докладване: Документира се събраната информация.

МОНИТОРИНГ НА ВКС 4.3. ГОРИ С РЕШАВАЩО ПРОТИВОЕРОЗИОННО ЗНАЧЕНИЕ
Мониторингът на горите с решаващо противоерозионно значение се изпълнява чрез теренни проверки, чиято цел е да установи наличие на терени с развитие на почвена ерозия и/или с потенциални или видими свлачищни процеси. Такива терени се картират и за тях се оценяват и документират следните параметри:
1) терени с почвена ерозия:
· засегната площ (м2);
· причина / фактори за развитие на ерозия: естествени ерозионни процеси или антропогенно повлияни ерозионни процеси;
· минимална, максимална и средна дълбочина на ровините (см);
· минимална, максимална и средна ширина на ровините (см);
- динамика: активни или затихнали ерозионни процеси.
2) свлачища:
· засегната площ (м2);
· причина / фактори за развитие на свлачището: естествени свлачищни процеси или антропогенно повлияни свлачищни процеси;
· приблизителен обем на свлечената земна маса (м2);
· динамика: активни или затихнали свлачищни процеси.

Обхват: Всички насаждения с ВКС 4.3. При установяване на терени с развитие на почвена ерозия и/или с потенциални или видими свлачищни процеси се оценяват и документират параметрите, посочени в точки 1) и 2).
Периодичност: Постоянен мониторинг
Докладване: Резултатите от всяко теренно наблюдение на установени ерозионни и/или свлачищни процеси се вписват стандартен формуляр, разработен от ТП ДЛС Дунав, включващ параметрите посочени в точки 1) и 2).

МОНИТОРИНГ НА ВКС 4.4 ГОРИ, КОИТО ПРЕДСТАВЛЯВАТ БАРИЕРА ЗА РАЗПРОСТРАНЕНИЕТО НА ПОЖАРИ
Мониторингът включва документална проверка и теренни наблюдения на насаждения с ВКС 4.4 в които са провеждани сечи, или са засегнати от природни (напр. ветровал, снеголом, пожар, каламитет и т.н.) или антропогенни въздействия, които значително са променили характеристиките им. Оценяват се следните параметри на насаждението:
1) средната склопеност;
2) промени във видовия състав;
3) площ и пространствено разпределение на териториите със склопеност под 0.7;
4) тревна и храстова растителност: покритие (% от площта на насаждението), тип пространствено разпределение (повсеместно, линейно или групово) и степен на зачимяване / захрастяване на площите с тревна и храстова растителност (силно, средно или слабо).
Обхват: Насаждения с ВКС 4.4, в които са провеждани 1) възобновитела сеч; или 2) отгледна сеч, при която средната пълнота на насаждението след сечта е по-малка от 0.8; или 3) принудителна / санитарна сеч, при която средната пълнота на насаждението след сечта е по-малка от 0.8 и/или са отворени възобновителни пространства по-големи от 0.1 ха
Периодичност: Минимум през 3 години в рамките на 10 години след приключване на сечта (включително принудителна / санитарна сеч).
Докладване: Резултатите от теренните наблюдения за всяко насаждение се вписват в стандартен формуляр, разработен от ТП ДЛС Дунав, включващ параметрите, посочени в точки 1) – 4).

МОНИТОРИНГ НА ВКС 4.5 ГОРИ С РЕШАВАЩО ЗНАЧЕНИЕ ЗА СЪСТОЯНИЕТО НА СЕЛСКОСТОПАНСКИТЕ ДЕЙНОСТИ (ЗЕМЕДЕЛИЕ, РИБНИ ЗАПАСИ) И ЗА ЗАЩИТАТА НА ИНФРАСТРУКТУРНИТЕ ОБЕКТИ
Прилагат се указанията за мониторинг на установените ВКС 4.5 от доклада за ВКС.
Обхват: Всички горски територии с ВКС 4.5
Периодичност: Съгласно указанията за мониторинг в доклада за ВКС
Докладване: Събраната информация се документира.

МОНИТОРИНГ НА ВКС 6. КУЛТУРНИ ЦЕННОСТИ. МЕСТА, РЕСУРСИ, МЕСТООБИТАНИЯ И ЛАНДШАФТИ ОТ ГЛОБАЛНО ИЛИ НАЦИОНАЛНО КУЛТУРНО, АРХЕОЛОГИЧНО ИЛИ ИСТОРИЧЕСКО ЗНАЧЕНИЕ, И/ИЛИ ОТ КРИТИЧНО (НЕЗАМЕНИМО) ЗНАЧЕНИЕ ЗА ТРАДИЦИОННАТА КУЛТУРА НА МЕСТНИТЕ ОБЩНОСТИ И КОРЕННОТО НАСЕЛЕНИЕ, ИДЕНТИФИЦИРАНИ С ТЯХНО УЧАСТИЕ, ВКЛ. КУЛТУРНО, ЕКОЛОГИЧНО, ИКОНОМИЧЕСКО ИЛИ РЕЛИГИОЗНО/ДУХОВНО ЗНАЧЕНИЕ
Мониторингът на териториите с ВКС6 се осъществява чрез:
1) Консултации със заинтересованите и засегнати лица (местна власт, представители на местните общности, културни и туристически организации, и др.) за адекватността на управлението им и евентуални неблагоприятни въздействия от горскостопанските дейности върху съответните консервационни стойности. Допълнително при консултациите се проверява и дали определените ВКС запазват значимостта си съгласно определението за ВКС 6.
2) Мониторинг на получени препоръки, жалби и сигнали, свързани с управлението на горски територии с ВКС 6.
3) Мониторинг на неблагоприятни антропогенни въздействия (замърсяване с отпадъци, вандализъм, палене на огън на нерегламентирани места, нерегламентирано бивакуване и др.).
Обхват: Всички горски територии с ВКС 6
Периодичност: Постоянно
Докладване: Документира се събраната информация по точки 1), 2) и 3).

Приложения:
· Доклад и картен материал за горите с висока консервационна стойност
· Формуляр за мониторингови наблюдения на ВКС 1.2 и ВКС 1.3 – животни
· Формуляр за мониторингови наблюдения на ВКС 1.2 – растения
· Формуляр за мониторинг на ВКС 3 – установените горски екосистеми, вкл. и горите във фаза на старост.
· Формуляр за мониторинг на ВКС 4.3 
· Формуляр за мониторинг на ВКС 4.4 

Указания за попълване на формулярите:
· Задължително се поставя дата на попълване.
· За индикаторите за които е необходимо само присъствие или отсъствие се поставя да/не.
· За индикаторите с описателен характер се попълва информацията, събрана от теренното наблюдение.
· При констатиране на допълнителни фактори, които не са включени във формуляра, те се записват отделно и се прилагат към него като забележка.
· При установяване на други растителни или животински видове с природозащитна стойност се попълват същите формуляри и за тях.


ОРГАНИЗАЦИЯ НА МОНИТОРИНГА И ОТГОВОРНОСТИ
Мониторингът на ВКС се организира и координира от инж. ........ (Координатор на ВКС мониторинг), който също така следи за коректното изпълнение на процедурите за мониторинг. Координаторът планира мониторинга на отделните ВКС категории и елементи в съответствие с посочените за тях обхват и периодичност, и разпределя между началниците на ГСУ отговорностите за необходимите теренни наблюдения, консултации с местни заинтересовани лица и докладване на резултатите. От своя страна, началниците на ГСУ могат да разпределят отговорности за теренни наблюдения и докладване между лесовъдски персонал на ГСУ. Координаторът провежда и документира консултациите със съответните компетентни органи (РИОСВ, басейнова дирекция и водностопански фирми) във връзка с мониторинга на ВКС 4.1 и ВКС 4.2. Попълнените формуляри и друга приложима мониторингова информация се съхранява от Координатора на мониторинга.

АНАЛИЗ НА РЕЗУЛТАТИТЕ ОТ МОНИТОРИНГА
Резултатите от мониторинга на ВКС се обобщават и анализират за всяка календарна година. Въз основа на тази информацията ежегодно до 10.02 координаторът разработва годишен доклад „Анализ на резултатите от мониторинг на ВКС на територията на ТП ДЛС Дунав“, който включва всички ВКС категории и елементи установени на територията на стопанството. В доклада се взема предвид и всяка допълнителна информация изпратена от заинтересовани лица, която има връзка с мониторинга на ВКС.
Докладът включва като минимум следната информация за мониторинговия период:

МОНИТОРИНГ НА ВКС 1
МОНИТОРИНГ НА ВКС 1.1.
1) Заключение дали при провеждане на горскостопанските дейности се спазват ограниченията и режимите, посочени в заповедите за обявяването и/или плановете за управление на защитените територии/зони. Заключението може да реферира протоколи от проверки на компетентни органи.
2) Дали на територията на ТП ДЛС Дунав има новосъздадени защитени територии и/или зони и какви са ограниченията, посочени в заповедите за обявяването им и плановете им за управление. Има нови планове за управление на съществуващите защитени територии / зони, и/или промени в действащите планове и режимите за управление.

МОНИТОРИНГ НА ВКС 1.2 и ВКС 1.3
1) За видовете, чийто популации са били обект на мониторинг / наблюдение през годината, се описват подотделите, в които е извършен мониторинга / наблюдението, както и резултати от наблюденията, съгласно попълнените формуляри, например:
· черноморска ведрица (Fritillaria pontica) – подотдел 17с, 24 индивида, 15 цъфтящи, добро здравословно състояние;
· черен щъркел (Ciconia nigra) – гнезда в подотдели 4-1 (2 възрастни и 3 млади индивида), 23з (необитаемо);
· малък орел (Hieraetus pennatus) – отдел 12а в полет;
· благороден елен (Cervus elaphus) – сватбовище в подотдел 34е (1 мъжки и 7 женски индивида, спокойно поведение).
Забележка: Препоръчително е резултатите от мониторинга на ВКС 1.2 и ВКС 1.3 да се попълнят в таблица в която са изброени видовете и мониторираните параметри съгласно съответните формуляри. Това ще позволи по-лесен анализ на резултатите и сравнение с мониторинга от предходните години.
2) Обобщение на резултатите от мониторинга на всеки от мониторираните видове по отношение състояние на популацията и евентуални заплахи.

МОНИТОРИНГ НА ВКС 2
1) Установени ли са промени в площите, залесени с неместни дървесни видове, и ако са установени се представя информация за промените;
2) Установени ли са промени в площите на:
а) незалесените територии (напр. в следствие на залесяване и самозалесяване, увеличаване на незалесените площи след едромащабни природни или антропогенни нарушения);
б) Ново строителство на инфраструктурни обекти (строителство на трайни горски пътища и публична пътна инфраструктура, електро и газопреносна инфраструктура, др.).
Забележка: Периодичността на мониторинга е през 5 години. Например, ако е извършен мониторинг през 2025 следващия мониторинг на ВКС 2 ще трябва да се проведе през 2030.
Представят се информация за промените (ако има такива) и анализ дали и как промените са повлияли на параметрите естественост, фрагментираност и лесистост.

МОНИТОРИНГ НА ВКС 3
1) В табличен вид се представя обобщена информация от теренните проверки в подотделите с ВКС 3, в които са проведени възобновителни сечи или санитарни / принудителни сечи, при които се отварят възобновителни пространства по-големи от 0.1 ха или за които са констатирани антропогенни въздействия. Таблицата трябва да дава информация за всеки мониториран подотдел и параметрите, попълнени в съответния формуляр. Препоръчително е в таблицата да се предвиди и колона за последващи теренни наблюдения (изискват се не по-малко от 2 теренни наблюдения за период от 5 години след сечта или ежегодни в случай на антропогенни въздействия).
2) Представя се кратък анализ на ситуацията съгласно резултатите от оценката на съответните параметри, като се акцентира на подотдели в които са идентифицирани проблеми и/или необходими допълнителни дейности.

МОНИТОРИНГ НА ВКС 4
МОНИТОРИНГ НА ВКС 4.1
1) Анализ на резултатите от консултациите със съответните РИОСВ, басейнова дирекция и водностопански фирми относно управлението на санитарно-охранителните зони 1 и 2 на източници за питейно-битово водоснабдяване, определени по реда на Наредба 3 от 2002 г., и мониторинга на получените жалби и сигнали, свързани с управлението на горски територии с ВКС 4.1 и/или негативни въздействия на горскостопанските дейности върху регламентираните водоизточници на питейна вода.
2) Анализ на резултатите от консултациите със засегнатите и заинтересовани лица (собственици, ползватели, туристически дружества, и др.), или от мониторинга/проверките на получените жалби и сигнали, за евентуално неблагоприятно въздействие на горскостопанските дейности върху неофициално регламентирани водоизточници.

МОНИТОРИНГ НА ВКС 4.2
1) Анализ на резултатите от консултациите със съответните РИОСВ, басейнова дирекция и водностопански фирми за територията на ТП ДЛС Дунав относно управлението на териториите от ВКС 4.2, и мониторинг на получените жалби и сигнали, свързани с управлението на горски територии с ВКС 4.2 и/или негативни въздействия на горскостопанските дейности върху водните течения и водните тела, включително язовири, чието основно предназначение е за питейни нужди.

МОНИТОРИНГ НА ВКС 4.3
Анализира се информацията от теренните проверки в горите с решаващо противоерозионно значение за наличие на терени с развитие на почвена ерозия и/или с потенциални или видими свлачищни процеси. Ако са установени такива терени, за всеки един от тях в табличен вид се попълва информация за резултатите от оценката на съответните параметри за почвена ерозия/свлачища, и се описват планираните възстановителни мерки.

МОНИТОРИНГ НА ВКС 4.4
1) В табличен вид се представя обобщена информация от документалната проверка и теренните наблюдения на насаждения с ВКС 4.4 в които са провеждани сечи или са засегнати от природни нарушения (напр. ветровал, снеголом, пожар, каламитет и т.н.), които значително са променили характеристиките им. Таблицата трябва да дава информация за всеки мониториран подотдел и параметрите, попълнени в съответния формуляр. Препоръчително е в таблицата да се предвиди и колона за последващи теренни наблюдения (изискват се не по-малко от 3 теренни наблюдения за период от 10 години след сечта).
2) Представя се кратък анализ на ситуацията съгласно резултатите от оценката на съответните параметри, като се акцентира на подотдели в които са идентифицирани проблеми и/или необходими допълнителни дейности.

МОНИТОРИНГ НА ВКС 4.5
Представя се обобщена информация от документалната проверка и теренните наблюдения на насаждения с ВКС 4.5, и се описват планираните възстановителни мерки (ако са необходими).

МОНИТОРИНГ НА ВКС 6
1) Анализ на резултатите от консултациите със заинтересованите и засегнати лица за адекватността на управлението на ВКС 6 и за неблагоприятни въздействия от горскостопанските дейности върху съответните консервационни стойности, както и дали определените ВКС запазват значимостта си съгласно определението за ВКС 6.
2) Представя се информация от мониторинг на получени препоръки, жалби и сигнали, свързани с управлението на горски територии с ВКС 6.
3) Предоставя се информация от мониторинга на неблагоприятни антропогенни въздействия и предприетите мерки за отстраняването им.

ОЦЕНКА НА УПРАВЛЕНИЕТО НА ВКС
В доклада се прави оценка на дейностите по управление на всички установени консервационни стойности. Прилаганите режими и мерки за управление на ВКС се адаптират, ако резултатите от мониторинга покажат, че те не осигуряват необходимото ниво на защита на установените консервационни стойности. За териториите в които високите консервационните стойности са нарушени.
При наличие на нова информация от мониторинга (напр. новооткрити ВКС категории и елементи, нови консервационно значими видове, нови местообитания на видове, информация и данни на засегнати и/или заинтересовани страни, експерти. и др.), същата се отразява в Доклада за ВКС и се взема под внимание при планирането, провеждането и контрола на горскостопанските дейности.
Докладът „Анализ на резултатите от мониторинг на ВКС на територията на ТП ДЛС Дунав“ не се публикува. Резюме от информацията в доклада, което не включва информация за местообитания (подотдели, местности и т.н.) на растителни, животински видове, се представя в т. 1.11. „Гори с висока консервационна стойност“ и в т. 1.15. „Промени в околната среда“ от резюмето на резултатите от мониторинга по Критерий 8.4

